cyanic-selkie/wikianc huggingface dataset:
Nicole Strauss
Skryfwerk
Haar kortverhaalbundel As in die mond wen in 2018 die Jan Rabie-Rapportprys vir ‘n debuutwerk. In 2021 publiseer sy die roman Om alleen te gaan.
Mary-Margaret Humes
Mary-Margaret Humes (gebore 4 April 1954) is 'n Amerikaanse aktrise. Sy is bekend vir haar rolle in die rolprent History of the World: Part I (1981) en in die televisiereekse Eerie, Indiana (1991) en Dawson's Creek (1998).
Nichiren
Nichiren het geglo dié soetra bevat die kern van alle leringe van Gautama Boeddha wat met die wette van oorsaaklikheid (karma) verband hou en lei alle mense sonder onderskeid na verligting. Dié toewyding aan die soetra behels die dreunsing van Namu Myōhō Renge Kyō ("eerbetoon aan die Lotus-soetra"), ’n frase waarna as die daimoku verwys word, as die essensiële beoefening van die leringe.
Nichiren-Boeddhisme
Hoewel alle Nichiren-skole hom beskou as die reïnkarnasie van die Lotus-soetra se Visistacaritra of Jōgyō Bosatsu, beskou sommige hom as die eintlike Boeddha van sy tyd of selfs tot in ewigheid.
David Botha
David Botha (1921–1995) was ’n Suid-Afrikaanse landskapskilder en grafiese kunstenaar in die tradisie van die realistiese impressionisme. Hy is veral bekend vir sy olieskilderye van die nat Kaapse strate. Sy Bolandse landskappe, hoofsaaklik van die Paarl en Stellenbosch, is stemmingsvolle uitbeeldings van veral wintertonele.
Lewensloop
David Johannes Botha is in Desember 1921 in Graaff-Reinet in die Oos-Kaap gebore. In 1941 kwalifiseer hy as kunsonderwyser aan die Kaapstadse Onderwyskollege.
Botha het sy eerste (van vyftig) solo-uitstalling in 1944 in Kaapstad gehou. Tydens sy leeftyd het hy aan meer as 100 groepuitstallings in Suid-Afrika en in die buiteland deelgeneem.
Parry Shen
Parry Shen (gebore 26 Junie 1973) is 'n Amerikaanse akteur en vervaardiger. Hy is bekend vir sy rolle in die rolprente Better Luck Tomorrow (2002), The New Guy (2002), en Hatchet (2006), en in die televisiereeks General Hospital (1963).
David Botha
Lewensloop
Botha was beide 'n skilder en grafiese kunstenaar. Hy het landskappe en seetonele, asook stillewe-komposisies geskep. Hy het verskeie media, insluitende olie, waterverf, ink, potlood, houtskool en verskillende grafiese media hieroor gebruik.
Hy is op 8 Augustus 1995 in die Paarl oorlede. Hy was 73 jaar oud.
Versamelings
Van sy werke is in die volgende versamelings opgeneem:
Lone Helmer
Lone Helmer (11 Desember 1940 – 4 September 1997) was 'n Deense aktrise. Sy was bekend vir haar rolle in die rolprente Danish Pastries (1973), In the Sign of the Taurus (1974), en Baby Doll (1988), en in die televisiereeks Johansens sidste ugudelige dage (1988).
James Beck
James Beck (21 Februarie 1929 – 6 Augustus 1973) was 'n Engelse akteur. Hy was bekend vir sy rolle in die rolprent Dad's Army (1971) en in die televisiereekse Outbreak of Murder (1962) en Dad's Army (1968).
Gasa
Gasa of Gaza (Arabies: غزة‎, Hebreeus: עזה‎‎) is die hoofstad van die Gasastrook en die grootste stad in die Staat Palestina. Die stad het 'n bevolking van ongeveer 449 221. Israel is in beheer van die Gasastrook se lugweë en seeroetes.
Geskiedenis
Teen 250 n.C. begin Christendom wyd verspreid in Gasa raak. Na die verdeling van die Romeinse Ryk in die 3de eeu n.C. bly Gasa onder beheer van die Oos-Romeinse Ryk wat later die Bisantynse Ryk word, en 'n Christelike bisdom word in Gasa gestig. Bekering van die inheemse heidene na Christendom versnel tussen 396 en 420 n.C. onder Porfirius van Gasa, wat heidense tempels sloop. In 402 verorden Theodosius II die sloping van al agt van die stad se heidense tempels. Vier jaar later gee keiserin Aelia Eudokia opdrag dat 'n kerk op die bouvalle van die Tempel van Marnas gebou word. Opgrawings dui daarop dat ook 'n sinagoge waarskynlik in die 6de eeu n.C. in Gasa bestaan het.
Gasa word in 634 deur 'n Islamitiese weermag beleër en drie jaar later verower, en die Bisantynse garnisoen in 'n massaslagting uitgewis. Van die kerke word na moskees omgeskakel, waaronder die Groot Moskee van Gasa. 'n Groot deel van die bevolking bekeer hulle spoedig na Islam en die amptelike taal verander na Arabies.
Deborah Winters
Deborah Winters (gebore 27 November 1953) is 'n Amerikaanse aktrise en vervaardiger. Sy is bekend vir haar rolle in die rolprente Blue Sunshine (1977) en The Outing (1987).
Guglielmo Marconi
Guglielmo Marconi (Bologna, 25 April 1874 – Rome, 20 Julie 1937) was 'n Italiaanse uitvinder, en bekend as die vader van langafstand radio. Hy het die eerste radio telegraafstelsel ontwikkel, en daarmee draadlose kommunikasie tussen kontinente moontlik gemaak. Hy het ook Marconi se wet geformuleer. Marconi word soms bestempel as die uitvinder van die radio, en hy het die Nobelprys vir fisika in 1909 met Karl Ferdinand Braun gedeel vir die "herkenning van hulle bydra tot die ontwikkeling van draadlose telegrafie". Marconi het die firma The Wireless Telegraph & Signal Company in 1897 in Brittanje gestig, en later daarmee die eerste kommersiële sukses in radio bereik. Hy het gereeld op die werk van ander fisikuste en eksperimenteerders staat gemaak, en daarop voortgebou. Marconi het in 1924 die Italiaanse adellike titel markies ontvang, en dus Marchese Marconi geword.
Huainan
Huainan (Chinees: 淮南) is 'n stad in die Chinese provinsie Anhui met 'n bevolking van 2 334 000 in 2010.
Guglielmo Marconi
Draadlose telegrafie
Marconi het in 1890 op sy ouers se landgoed met radiogolwe begin eksperimenteer. Na verskeie pogings en verbeterings slaag hy daarin om met tuisgemaakte toestelle draadlose seine te versend oor afstande van omtrent 2 km. Dit was aansienlik beter as die afstande van slegs tientalle meters wat vroeër deur Heinrich Hertz bereik is. Omdat die Italiaanse regering nie in sy werk belang gestel het nie, emigreer hy in 1896 na Brittanje, en neem hy sy radioapparaat saam. Deur familie en vriende word hy aan die hoof van die Britse Poskantoor, William Henry Preece, voorgestel. Met die steun van Preece verkry Marconi op 2 Junie 1896 die wêreld se eerste patent vir sy draadlose telegrafiestelsel.
Huainan
Die stad is geleë in die ooste van China in die noordooste van Nanjing.
Guglielmo Marconi
Draadlose telegrafie
Hy demonstreer sy stelsel met groot sukses aan 'n amptelike afvaardiging van die Britse posdiens en die leër, deur 'n sein oor die 15 km wye Kanaal van Bristol te stuur. Met die hulp van sy vennote en sy moeder se familie rig hy in 1897 die Wireless Telegraph & Signal Company op. Dit was 'n direkte voorloper van The Marconi Company wat aan die einde van die twintigste eeu deel van BAE Systems sou word. Marconi se uitvinding verkry die steun van invloedryke bewonderaars, waaronder koningin Victoria. Die draadlose stelsel het haar in staat gestel om boodskappe tussen haar woning op die eiland Wight en die koninklike jag te stuur.
Transatlantiese uitsending
Met die toestemming van die Franse regering word daar by Wimereux in Pas-de-Calais 'n uitsaaistasie opgerig. Op 27 Maart 1899 word die eerste radioberig oor die Engelse Kanaal gestuur. Hy rig ook permanente draadlose stasies op in 'n vuurtoring op die eiland Wight, by Bournemouth en later in Poole.
Alhoewel dit nou duidelik was dat Marconi se stelsel werk, het mense gedink dat die kromming van die aarde die sendafstand van die radio tot minder as 300 km sou beperk. Op 12 Desember 1901 bewys Marconi hulle egter verkeerd, toe hy die eerste draadlose morsekodesein oor die Atlantiese Oseaan gestuur het. Die uitsending het van Poldhu in Cornwall tot by St. John's in Newfoundland getrek, 'n afstand van by die 3200 km. Die verklaring vir die feit dat die aarde se kromming nie belangrik was nie, is eers later bepaal toe daar ontdek is dat radiogolwe deur die ionosfeer weerkaats word. Hierdie deurbraak in interkontinentale kommunikasie maak Marconi wêreldberoemd. Hy kon egter eers in 1903 'n volledige transatlantiese telegram afstuur.
Latere werk
Tussen 1902 en 1912 patenteer hy verskeie nuwe uitvindings. In 1902, gedurende 'n vaart op die SS Philadelphia, ontdek hy dat radiogolwe beter in die aand ontvang word as gedurende die dag. Hierdie daglig-effek sou later bydra tot die ontdekking van die ionosfeer. In dieselfde jaar patenteer hy die magnetiese detektor, wat vir baie jare die standaard draadlose ontvanger gebly het.
Die horisontale ontvanger word in 1905 deur Marconi gepatenteer, en in 1912 volg daar 'n tydsgereguleerde vonkopwekker, waarmee 'n bestendiger dragolf geskep kon word. In 1913 is hy in 'n ernstige motorongeluk betrokke, en verloor hy sy regteroog. Ten spyte van sy sigsgestremdheid word hy 'n luitenant in die Italiaanse leër, en later 'n kaptein-luitenant in die vloot gedurende die Eerste Wêreldoorlog. Hy was 'n lid van die Italiaanse regeringsafvaardiging na die Verenigde State in 1917, en ook by die Vredeskonferensie van Parys in 1919. Hy teken verdrae met Oostenryk en Bulgarye namens die Italiaanse owerheid.
Familie
Op 16 Maart 1905 trou Marconi met Beatrice O'Brien (1882-1976). Hy skei van haar in 1924 en die huwelik word nietig verklaar deur die Rooms-Katolieke Kerk. Op 15 Junie 1927 trou hy met die gravin Maria Cristina Bezzi-Scali (1900-1994). Mussolini was een van die getuies by die bruilof gewees. Marconi het 'n seun Giulio (1910-1971), en twee dogters Degna (1908-1998) en Gioia (1916-1996) by sy eerste vrou gehad en een dogter, Elettra (1930), by sy tweede vrou.
Nalatenskap
Marconi het na 'n hartaanval in 1937 op 63-jarige ouderdom gesterf. Hy het 'n groot staatsbegrafnis ontvang, en radiostasies oor die hele wêreld het twee minute van stilte gehandhaaf, as eerbetoon aan hom.
Marconi was nie in die eerste plek 'n wetenskaplike nie, maar eerder 'n geesdriftige amateur wat daarin geslaag het om praktiese toepassings vir nuwe wetenskaplike ontdekkings te ontwikkel. Hy het die kommersiële belang van die uitvindings ingesien, en 'n winsgewende bedryf daarmee opgebou, met die wens om 'n wêreldmonopolie te bekom.
Alhoewel sy uitvindings aanvanklik bedoel was vir die vervanging van die bestaande telegraafverbindings, het dit duidelik geword dat die draadlose telegraafstelsel uiters geskik was vir kommunikasie tussen skepe, en veral in die geval van nood. Tydens die ondergang van die Titanic in 1912 is daar 703 mense gered nadat die RMS Carpathia 'n noodoproep van die Titanic ontvang het. Die oproep is uitgestuur met 'n apparaat van Marconi. 'n Direkte gevolg van hierdie ramp was dat alle skepe daarna verplig was om radiosenders te installeer. Marconi raak ook verwikkel in 'n patentedispuut met Nikola Tesla. Volgens Tesla het Marconi 17 jaar lank sy patente geskend. In 1943 verklaar die Amerikaanse Hooggeregshof die meeste van Marconi se patente ongeldig.
Corrèze
Corrèze is sedert 1790 'n département in Nieu-Akwitanië, Frankryk, met ongeveer 241,871 inwoners. Die hoofstad (prefektuur) is Tulle.
Renee Humphrey
Renee Humphrey (gebore 27 Januarie 1975) is 'n Amerikaanse aktrise en vervaardiger. Sy is bekend vir haar rolle in die rolprente Fun (1994), Mallrats (1995), The Cure (1995), en Jay and Silent Bob Strike Back (2001).
Martín García
Martín García (Spaans: Isla Martín García) is 'n eiland in die Río de la Plata, voor die kus van Uruguay, wat onder die soewereiniteit van Argentinië val. Dié enklawe lê binne die territoriale waters van Uruguay. In 1973 het beide lande ooreengekom dat die eiland Argentyns sal bly. Dit is tans 'n beskermde natuurreservaat.
In 1516 het die Spaanse seevaarder Juan Díaz de Solís op die eiland afgekom. Hy vernoem dit na Martín García, sy tweede stuurman wat aan boord oorlede is. Hy het hom op die eiland begrawe. As gevolg hiervan was Díaz die eerste Europeër wat voet op Argentynse bodem gesit het.
Die eiland het 'n oppervlakte van 1,84 km² en 'n permanente bevolking van 150 persone (50 families). Dit val onder beheer van die Argentynse provinsie Buenos Aires.
In die verlede het die eiland as gevangenis vir verskeie politici gedien, waaronder die Argentynse presidente Hipólito Yrigoyen, Juan Perón en Arturo Frondizi.
Justin Shenkarow
Justin Shenkarow (gebore 17 Oktober 1980) is 'n Amerikaanse akteur en vervaardiger. Hy is bekend vir sy rolle in die televisiereekse Aliens in America (2007), He Don't Got Game (2014), Z Nation (2014), en The Clean (2016).
Valenselektron
In die studie van chemie en fisika is 'n valenselektron 'n elektron in die buitenste elektronskil wat met 'n atoom geassosieer word, en wat kan deelneem aan die vorming van 'n chemiese binding as die buitenste skil nie toe is nie; in 'n enkele kovalente binding dra albei atome in die binding een valenselektron by om 'n gedeelde paar te vorm.
'n Atoom met 'n geslote skil van valenselektrone (wat ooreenstem met 'n elektronkonfigurasie s2 p6 vir hoofgroepelemente of d10 s2 p6 vir oorgangsmetale) is geneig om chemies onreaktief te wees. Atome met een of twee valenselektrone meer as 'n geslote skil is baie reaktief as gevolg van die relatiewe lae energie om die ekstra valenselektrone te verwyder om 'n positiewe ioon te vorm. 'n Atoom met een of twee elektrone minder as 'n gevulde skil het is reaktief vanweë die neiging om die ontbrekende valenselektrone te verkry en 'n negatiewe ioon te vorm, of om valenselektrone te deel en 'n kovalente binding te vorm.
Soortgelyk aan 'n kernelektron, het 'n valenselektron die vermoë om energie op te neem of vry te stel in die vorm van 'n foton. 'n Energietoename kan veroorsaak dat die elektron na 'n buitenste skil beweeg (op spring); dit staan ​​bekend as atoom-opwekking. Of die elektron kan selfs loskom van die skil van die atoom; dit is ionisasie om 'n positiewe ioon te vorm. Wanneer 'n elektron energie verloor (wat veroorsaak dat 'n foton uitgestraal word), kan dit beweeg na 'n binneste skil wat nie heeltemal vol is nie.
Elektronkonfigurasie
Die elektrone wat valensie bepaal en hoe 'n atoom chemies reageer is dié met die hoogste energie.
Vir 'n hoofgroepelement word die valenselektrone gedefinieer as die elektrone wat in die elektronskil met die hoogste hoofkwantumgetal n vorkom. Die aantal valenselektrone wat dit mag hê, hang dus op 'n eenvoudige manier af van die elektronkonfigurasie. Die elektroniese konfigurasie van fosfor (P) is byvoorbeeld 1s2 2s2 2p6 3s2 3p3 sodat daar 5 valenselektrone (3s2 3p3) is, wat ooreenstem met 'n maksimum valensie vir P van 5 (soos in die molekule PF5); hierdie konfigurasie word normaalweg afgekort tot [Ne]3s2 3p3, waar [Ne] die kernelektrone aandui waarvan die konfigurasie identies is aan die van die edelgas neon.
Oorgangselemente het egter gedeeltelik gevulde d-energievlakke, wat baie naby aan energie is aan die s-vlak. Dus, in teenstelling met hoofgroepelemente, word 'n valenselektron vir 'n oorgangsmetaal gedefinieer as 'n elektron wat buite 'n edelgaskern woon. Die d-elektrone in oorgangsmetale gedra hulle gewoonlik as valenselektrone, alhoewel hulle nie in die buitenste skil is nie. Byvoorbeeld, mangaan (Mn) het konfigurasie 1s2 2s2 2p6 3s2 3p6 4s2 3d5; dit word afgekort tot [Ar] 4s2 3d5, waar [Ar] 'n kernkonfigurasie aandui wat identies is aan die van die edelgas argon. In hierdie atoom het 'n 3d-elektrone energie soortgelyk aan die van 'n 4s-elektrone, en baie hoër as die van 'n 3s- of 3p-elektrone. In werklikheid is daar moontlik sewe valenselektrone (4s2 3d5) buite die argonagtige kern; dit stem ooreen met die chemiese feit dat mangaan 'n oksidasietoestand van so hoog as +7 kan hê (in die permanganaatioon: [MnO]4-).
Hoe verder regs in elke oorgangsmetaalreeks, hoe laer is die energie van 'n elektron in 'n d-skil en hoe minder het so 'n elektron valensie-eienskappe. Alhoewel 'n nikkelatoom in beginsel tien valenselektrone (4s2 3d8) het, oorskry die oksidasietoestand nooit vier nie. Vir sink is die 3d-subskil volledig in alle bekende verbindings, hoewel dit wel bydra tot die valensband in sommige verbindings.
Die d-elektrontelling is 'n alternatiewe manier om die chemie van 'n oorgangsmetaal te verstaan.
In die algemeen is 'n hoofgroepelement (behalwe waterstof en helium) geneig om te reageer om 'n s2 p6-elektronkonfigurasie te vorm. Hierdie neiging word die "oktetreël" genoem, want elke gebonde atoom het 8 valenselektrone, insluitende gedeelde elektrone. Net so is 'n oorgangsmetaal geneig om te reageer om 'n d10 s2 p6-elektronkonfigurasie te vorm. Hierdie neiging word die 18-elektronreël genoem, want elke gebonde atoom het 18 valenselektrone, insluitende gedeelde elektrone.
Elektriese geleiding
Valenselektrone is ook verantwoordelik vir die elektriese geleiding van 'n element; gevolglik kan 'n element geklassifiseer word as 'n metaal, 'n nie-metaal of 'n halfgeleier (of 'n metalloïed). Metaalelemente het gewoonlik 'n hoë elektriese geleidingsvermoë as hulle in soliede vorm is. In elke ry van die periodieke tabel kom die metale links van die nie-metale voor, en dus het 'n metaal minder moontlike valenselektrone as 'n nie-metaal. 'n Valenselektron van 'n metaalatoom het egter 'n klein ionisasie-energie, en in die soliede vorm is hierdie valenselektron relatief vry om een atoom te verlaat om met 'n ander naby te assosieer. So kan 'n "vrye" elektron onder die invloed van 'n elektriese veld beweeg word, en die beweging daarvan vorm 'n elektriese stroom; dit is verantwoordelik vir die elektriese geleidingsvermoë van die metaal. Koper, aluminium, silwer en goud is voorbeelde van goeie geleiers.
Frits Helmuth
Frits Helmuth (3 Julie 1931 – 12 Desember 2004) was 'n Deense akteur. Hy was bekend vir sy rolle in die rolprente Mirror, Mirror (1978), Johnny Larsen (1979), Memories of a Marriage (1989), en Stolen Spring (1993).
Chabarofsk-krai
Chabarofsk-krai (Russies: Хаба́ровский край, Chabarofski krai) is ’n deelgebied van Rusland. Dit lê in die Verre-Oosterse Federale Distrik en die hoofstad is Chabarofsk.
Die grootste deel van die krai lê in die laer stroomgebied van die Amoer-rivier, maar daar is ook ’n groot bergagtige gebied aan die kuslyn van die See van Ochotsk.
Geskiedenis
Volgens verskeie Chinese en Koreaanse rekords is die suidelike deel van Chabarofsk-krai oorspronklik deur ’n Chinese Shiwei-stam bewoon.
In 1643 het Wassili Pojarkof se bote met die Amoerrivier af gevaar en deur die See van Ochotsk en die Aldanrivier na Jakoetsk teruggekeer, en in 1649-1650 het Jerofei Chabarof die oewers van die Amoer beset. Die weerstand van die Chinese het die Kosakke egter genoop om hulle forte te verlaat en in 1689 het die Russiese Ryk deur die Verdrag van Nertsjinsk afstand gedoen van sy ekspedisies op die rivier.
Hoewel die Russe nie meer die Amoer kon navigeer nie, het die verdrag nie die probleem van die Russiese aanspraak op die laer lope van die rivier opgelos nie. Dit het daartoe gelei dat die grens tussen China en Rusland gewissel het.
Later in die 19de eeu het die Russiese staatsman Nikolai Moerawjof ’n aggressiewe beleid jeens China gevolg deur te beweer dat die laer lope van die Amoer aan Rusland behoort. In 1852 het ’n Russiese ekspedisie onder Moerawjof die Amoer verken en teen 1857 het ’n reeks Russiese Kosakke en boere teen die hele loop van die rivier gaan woon. In 1858 het China in die Verdrag van Aigoen die onderste deel van die Amoer tot by die Oessoeririvier as die grens tussen Rusland en die Qing-ryk erken en Rusland vrye toegang tot die Stille Oseaan gegee. Die Chinees-Russiese grens het later weer verskuif nadat die Verdrag van Peking in 1860 die Oessoeri-gebied (die Maritieme Gebied), wat voorheen as ’n gesamentlike besitting beskou is, as Russies erken het.
Geografie
Met ’n oppervlakte van 785 730 km2 is Chabarofsk-krai ongeveer die grootte van Turkye en is dit die vierde grootste federale deelgebied van Rusland. Dit grens in die noorde aan Magadan-oblast, in die weste aan Jakoetië en Amoer-oblast en in die suide aan die Joodse Outonome Oblast, China en Primorski-krai. Die See van Ochotsk lê in die ooste.
Die krai het ’n kontinentale klimaat, met ’n subarktiese klimaat in die noordele dele. In die suidelike streke, veral in die binneland, is die verskille tussen die seisoene groot. Die stad Chabarofsk het warm en nat somers, met ’n hoë humiditeit, en dit verander vinnig in uiters koue en lang winters waartydens die temperatuur selde bo die vriespunt styg. Dit is as gevolg van die invoed van die Oos-Asiatise moeson in die somer en die bitter koue Siberiese antisikloon in die winter. Die tweede grootste stad, Komsomolsk aan die Amoer, het selfs groter seisoenverskille as Chabarofsk, met ’n wintergemiddeld van onder -30 °C. Die sommerhitte verhoed egter dat die klimaat subarkties is.
Daar is verskeie skiereilande aan die krai se lang kus. Die belangrikstes is (van noord na suid) Lisjanski, Noerki, Toegoerski en Tochareoe. Die hoofeilande is (van noord na suid) Malminskije, Sjantar, Mensjikof, Reineke, Tsjalof, Baoedoekof en Tsjastje. Die eiland Sachalin (die grootste in Rusland) en die Koerile word apart geadministreer.
Neologisme
'n Neologisme (Grieks νεολογισμός ("νέος" [neos] = nuut; "λόγος" [logos] = woord) met 'n Latynse uitgang - die nuwe woordvorming), ook nuutskepping, is 'n leksikale item, wat binne 'n bepaalde tydperk in 'n taalgemeenskap ontstaan, grootskaals deur sy sprekers gebruik word en uiteindelik in die woordeboeke, wat die woordeskat van hierdie taal kodifiseer, gelys word.
'n Belangrike kenmerk van 'n neologisme is dat hy vir 'n tyd lank deur die sprekers as nuut ervaar word. Watter leksikale items as neologismes beskou word, hang onder meer af van die tydpunt wanneer die woordeskat van 'n taal bekyk of ondersoek word. Gewoonlik staan taalpuriste skepties teenoor neologismes en beskou dit as 'n verbastering van die taal. Hierdie soort vrese is egter meesal ongegrond, aangesien die neologismes óf as nuwe woordvormings aanvaar word óf vinnig weer verdwyn. Die vaktaal van die rekenaarwetenskap is 'n goeie voorbeeld vir die nuttigheid van neologismes.
Neologismes word in die standaardwoordeboeke van die betrokke taal gelys, alhoewel daar vir baie tale spesiale woordeboeke is wat net hierdie deel van die woordeskat as inskrywings het.
Vrye Weekblad
Vrye Weekblad was ’n Afrikaanse anti-apartheidsweekblad met landswye sirkulasie wat op 4 November 1988 geloods is en in Februarie 1994 gesluit is. Die koerant is tot bankrotskap gedryf deur hofkoste nadat ’n klag van naamskending deur die polisiegeneraal Lothar Neethling teen die blad aanhangig gemaak is. Vrye Weekblad het berig dat Neethling na bewering gif verskaf het aan die veilgheidspolisie om politieke aktiviste mee dood te maak. Die Vrye Weekblad word weer sedert 5 April 2019 as 'n webgebaseerde tydskrif gepubliseer. Max du Preez is die redakteur van die nuwe tydskrif.
Corse-du-Sud
Corse-du-Sud (Suid-Korsika; Korsikaans: Pumonte of Corsica suttana) is sedert 1976 'n département op die eiland van Korsika, Frankryk, met ongeveer 155,361 inwoners. Die hoofstad (prefektuur) is Ajaccio.
Vrye Weekblad
Geskiedenis
Die Vrye Weekblad is deur ’n groep Afrikaner-joernaliste gestig uit ontevredenheid met die hoofstroom- Afrikaanse en Engelse pers se verslaggewing onder die Apartheidbedeling.
Max du Preez het die koerant nominaal besit en was ook die voorsitter van die uitgewery Wending-publikasies. Eintlik is Vrye Weekblad gesamentlik besit deur die stigters, wat onder andere die redakteur Max du Preez en die joernalis Jacques Pauw ingesluit het. Die eerste uitgawe het op 4 November 1988 verskyn, onder redaksie van Karien Norval, Du Preez, Elsabe Wessels, Chris du Plessis, Pauw, Victor Munnik en Koos Coetzee.
Vanuit die staanspoor is die koerant deur die regering teengestaan. Die destydse minister van justisie, Kobie Coetsee, het die koerant se registrasie vertraag om die veiligheidspolisie kans te gee om ’n verslag oor die eerste uitgawes saam te stel. Intussen het Vrye Weekblad voortgegaan om tegnies onwettig te verskyn. Die veiligheidspolisie se verslag het gemeld dat die koerant se bewusmakingspotensiaal onder wit Afrikaners nie onderskat moes word nie. Moontlike redes wat aan die destydse minister van wet en orde, Adriaan Vlok, voorgelê is om die koerant mee aan te kla het die volgende ingesluit: publikasie sonder registrasie, ’n uitbeelding van Nelson Mandela en die aanhaling van ’n gelyste persoon. Bewus daarvan dat die stigters van die koerant nie oor aansienlike finansiële bronne beskik nie, het Coetsee die koste om ’n koerant te registreer, verhoog van R10 na R40 000. Aangesien die koerant dit nie kon bekostig nie, is die eienaars voor die hof gedaag.
Op 17 November 1989 berig Vrye Weekblad oor ’n moordbende wat deur die veiligheidspolisie bedryf is vanuit Vlakplaas naby Pretoria. Toe die koerant die voormalige Vlakplaas-bevelvoerder, Dirk Coetzee, se openbaring oor genl. Lothar Neethling publiseer, het hy Vrye Weekblad gedagvaar. In 1997 het Du Preez verdere “bewyse” van Neethling se skuld aan die Waarheids-en-Versoeningskommissie voorgelê.
In 1991 is Neethling se aanklag deur regter Johan Kriegler in die Randse Hooggeregshof van die hand gewys. Maar die appèlhof het Kriegler se besluit omgekeer en die koerant beveel om R90 000 aan Neethling te betaal en alle hofkoste te dek. Die wetlike stryd wat daarna vyf jaar gesloer het, het albei partye altesaam R2 miljoen gekos en die koerant gedwing om in 1994 te sluit.
Joernalis Jacques Pauw se verslag in die uitgawe van 17 Januarie 1992 dat Patrick Lekota geld aan ’n regsgesinde gebied het om Glory “September” Sidebe om te lewe te bring, is sterk deur die ANC ontken. Sidebe was ’n voormalige ANC-lid wat vir die Vlakplaas-moordbendes gewerk het, terwyl Lekota destyds ’n lid was van die ANC se nasionale uitvoerende komitee.
Ten tye van die koerant se sluiting is dit vanuit ’n voormalige bankgebou in Newtown, Johannesburg, bedryf.
Belangrike onthullings
Volgens Du Preez se voorlegging aan die Waarheids-en-Versoeningskommissie het Vrye Weekblad die volgende onthullings gemaak:
TLU SA
TLU SA is 'n landbou-organisasie met takke dwarsoor Suid-Afrika. Voor die jaar 2000 het die organisasie as die Transvaalse Landbou-unie bekend gestaan en slegs die Transvaalse boere bedien.
Geskiedenis
Die TLU SA is tans die oudste landbou-organisasie in Suid-Afrika, wat steeds voortgaan soos wat hy gestig is.
Die Transvaalse Landbou-Unie is in 1897 in die ou Transvaal gestig. Die unie het die Tweede Vryheidsoorlog (Anglo-Boereoorlog) oorleef, en was na die oorlog instrumenteel in die stigting van die Suid-Afrikaanse Landbou-unie (SALU) wat 'n oorkoepelende landbou-organisasie geword het waar ander provinsiale landbou-unies ook in verteenwoordig kon word.
Dwarsdeur al die verwikkelinge wat die geskiedenis opgelewer het, het TLU SA staande gebly en die belang van sy lede, die landbouers, bly beskerm: deur die Rebellie van 1914, deur die twee wêreldoorloë, ten spyte van verskeie regeringsveranderings in Suid-Afrika en die politieke turbulensie wat dikwels daarmee gepaard gegaan het.
Die grootste toets vir TLU het egter gekom in 1994 en die tydperk direk daarna. Na die inwerkingstelling van die nuwe bedeling het die nuwe maghebbers die land in nuwe provinsies opgedeel. Feitlik dadelik het 'n hele aantal regerings- en nie-regeringsinstellings hulle strukture aangepas om aan te pas by die regering se provinsies. Die het vir TLU 'n groot probleem geskep, aangesien TLU die verteenwoordiger vir die ou Transvaal was binne SALU.
SALU het ook aangepas. Sy naam is verander na Agri SA, en het die nuwe provinsies erken, en daarop aangedring dat TLU moet verbrokkel om die nuwe streke te akkommodeer. Inderdaad het 'n afskilfering plaasgevind wat gelei het tot die stigting van Agri Noordwes, Agri Limpopo en Agri Mpumalanga. Die groot gros lede van TLU wou egter by TLU bly, wat dus 'n afstigting onwenslik gemaak het.
Intussen het beleid en operasionele verskille tussen Agri SA en TLU al groter geword en gedreig om volskaalse verdeeldheid in Suid-Afrikaanse landbou tot gevolg te hê. Die gevolg was dat TLU besluit het om sy dekadelange verbintenis met Agri SA te beëindig.
Accra
Accra is die hoofstad en grootste stad van Ghana met 'n geskatte stedelike bevolking van 4,2 miljoen in 2020 en 'n oppervlakte van 173 km². Dit is Ghana se grootste stad en die administratiewe, kommunikasie-, en ekonomiese middelpunt van Ghana. Die primêre ekonomiese aktiwiteite is finansiële en regeringsdienste, kommunikasie, konstruksie, vervoer en landbou (veral visserye). Meer as 70% van Ghana se vervaardigingskapasiteit is in die hoofstad.
TLU SA
Geskiedenis
Die twee nasionale landbou-organisasies het steeds verskille, maar as gevolg van die toenemende druk op boere op velerlei terreine, is daar weer 'n nouer samewerking op gemeenskaplike terreine, met erkenning van elkeen se identiteit en karakter.
DeWanda Wise
DeWanda Wise (gebore 30 Mei 1984) is 'n Amerikaanse aktrise en vervaardiger. Sy is bekend vir haar rolle in die rolprent How to Tell You're a Douchebag (2016) en in die televisiereekse Underground (2016), Shots Fired (2017), en She's Gotta Have It (2017).
TLU SA
Struktuur
'n Nasionale kongres vind jaarliks plaas waartydens 'n president en adjunkpresident verkies word. Die streke verkies hulle eie streekvoorsitters wat dan die uitvoerende komitee vorm. Die Algemene Raad van TLU SA is die hoogste gesag as die kongres nie in sitting is nie.
Accra
Die stad Accra is die hoofstad van Ghana sedert 1877, en bevat openbare geboue wat die oorgang van 'n negentiende-eeuse voorstad van Victoriasborg tot die moderne metropolis wat dit vandag is weerspieël.
TLU SA
Fokuspunte
TLU SA het regdeur sy geskiedenis die belang van sy lede, die boere of landbouers voorop gestel. Dit het daartoe gelei dat hy heelhartig kon saamwerk met regerings wat landbou-vriendelik was, maar ook soms in hewige meningsverskil gewikkel geraak het met regerings wat nie landbou-vriendelik is nie.
Accra
Etimologie
Die woord Accra is afgelei van die Akan-woord 'Nkran' wat beteken 'miere', 'n verwysing na die talle miershope wat op die platteland rondom Accra gesien word.
TLU SA
Fokuspunte
TLU SA staan sterk op vryemark beginsels en bepleit dat ekonomiese realiteite bo politieke doelwitte in ag geneem word as besin word oor landbou in Suid-Afrika.
Accra
Etimologie
As 'n kusstad is Accra kwesbaar vir die impak van klimaatsverandering en die styging in seevlak, met bevolkingsgroei wat toenemende druk op die kusgebiede plaas.
Nelson Mandela
Nelson Rolihlahla Mandela (* 18 Julie 1918; † 5 Desember 2013 ) was die eerste staatshoof (1994–1999) van 'n volledig demokratiese Suid-Afrika. Hy is in 1999 as staatshoof deur Thabo Mbeki opgevolg.
Vroeëre lewe
Rolihlahla Mandela is op 18 Julie 1918 in Mvezo, in die Transkei in die destydse Unie van Suid-Afrika, gebore. Op die ouderdom van sewe jaar oud in Qunu word hy die eerste lid van sy familie wat skool toe gaan. Hier ontvang hy sy Engelse noemnaam, "Nelson", van 'n onderwyseres.
Ná matriek studeer Mandela aan die Universiteit van Fort Hare, waar hy Oliver Tambo ontmoet, 'n lewenslange vriend en later kollega in die stryd ("struggle") om die bevryding van die agtergeblewe volke van Suid-Afrika.
Politieke bedrywighede
Die Afrikaner-beheerde Nasionale Party verkry in 1948 politieke beheer en ontwikkel die apartheidsbeleid wat op rasse-segregasie gegrond is. Mandela is prominent in die ANC se versetaksie van 1952 asook die 1955-kongres waartydens die Vryheidsmanifes aangeneem word.
Uit die aard van die saak word die opstandelinge strafregtelik vervolg. Die regspraktyk Mandela & Tambo verleen egter goedkoop en selfs gratis regshulp aan swart beskuldigdes, wat andersins sonder enige regsverteenwoordiging hoegenaamd in die hof sou moes verskyn.
Mandela is immer teen gewelddadige verset. Massa-aksie lei daartoe dat hy en 150 ander op 5 Desember 1956 in hegtenis geneem en van hoogverraad aangekla word. Die verhoor duur 5 jaar tot in 1961, maar al die beskuldigdes word vrygespreek.
Moses Mabhidastadion
Die Moses Mabhidastadion is 'n stadion in Durban, Suid-Afrika, wat na Moses Mabhida, 'n voormalige sekretaris van die Suid-Afrikaanse Kommunistiese Party, genoem is. Dit is deur die multinasionale Amerikaanse ingenieursonderneming AECOM ontwerp.
Nelson Mandela
Politieke bedrywighede
In 1960 skiet die SA Polisie na oproeriges in Sharpeville en word die ANC en anti-apartheidsgroepe verbied. Ná hierdie gebeurtenis, wat as 'n slagting onder die oproeriges beskou word, besluit Mandela en sy volgelinge om hulle tot gewapende verset te wend.
Inhegtenisname en gevangesetting
In 1961 word Mandela leier van die ANC se gewapende vleuel Umkhonto we Sizwe.
Altai-krai
Altai-krai (Russies: Алта́йский край, Altaiski krai) is ’n deelgebied van Rusland. Dit lê in die Siberiese Federale Distrik en die hoofstad is Barnaoel. Die krai grens aan Kazachstan, Nowosibirsk-oblast, Kemerowo-oblast en die Republiek van Altai.
Geskiedenis
Beenstukke van die Denisova-hominien is in die Denisova-grot in Altai-krai ontdek.
Die gebied is beheer deur die Xiongnu-ryk (209 v.C. - 93 n.C.), Rouran-khaganaat (330-555), Mongoolse Ryk (1206-1368), Goue Horde, Noord-Yuan (1368-1691) en Zunghar-khanaat (1634-1758).
Ná die Russiese Rewolusie en die opkoms van die Russiese Sosialistiese Federale Sowjetrepubliek het die beleid van oorlogskommunisme ook in die Altai-krai gegeld en die inkomste van baie boere geraak. In reaksie hierop het die Sorokino-rebellie in 1921 uitgebreek; dit is gou deur die Rooi Leër onderdruk. Baie plaaslike inwoners wat aan die rebellie deelgeneem het, is later verhoor en hulle is óf gevonnis tot dwangarbeid óf die doodstraf opgelê.
In die tydperk tussen die twee wêreldoorloë het die Sowjetunie die vee en landboubedrywighede van die Altai gekolletiviseer; dit het tot teenstand gelei en ’n deel van die volk het met hulle kuddes na China en Mongolië getrek.
Geografie
thumb|links|220px|Duiwelsberg in Altai-krai. thumb|278px|Die Koeloenda-steppe. Die skerp punte wat van wes na oos loop, is sagte voue in die oppervlak van die rotse; hulle lê effens laer as die omringende, ligter [[landbougrond. Die donker dele is naaldwoude met soutryke mere. Barnaoel is regs in die middel, aan die Obrivier.]]
Altai-krai bestaan uit heuwels, graslande, mere, riviere en berge. Die winters is lank en koud en die somers warm en gewoonlik droog. Die grootste rivier is die Ob en die grootste mere die Koeloendinskoje, Koetsjoekskoje en Michailofskoje.
Altai-krai het ryk natuurlike hulpbronne, insluitende hout, sowel as aansienlike minerale bronne. Dit sluit in lood, mangaan, wolfram, molibdeen, goud en ysterserts. Woude bedek sowat 60 000 km2 van die gebied.
Hierdie streek van Siberië is uiters belangrik vanweë sy biodiversiteit; ’n gebied van meer as 16 000 km2 word deur Unesco as ’n wêrelderfenisgebied erken. Verskeie seldsame diere kom hier voor, onder meer die bedreigde sneeuluiperd.
Ekonomie
Die krai het groot hoeveelhede ru materiaal, veral boumateriaal, en aansienlike mineraalneerslae soos lood- en ystererts, wolfram, molibdeen en goud. Woude beslaan sowat 60 000 km² van die grondgebied.
Altai-krai is een van Rusland se belangrikste landboustreke. Landerye beslaan sowat 110 000 km² van die streek. Lentekoring, bokwiet, mannakoring, ertjies, gort, hawermout, aartappels en ander groente word verbou. Dis die enigste streek in Siberië waar sonneblomme, sojabone en sekere soorte vrugte groei.
Veeteelt is hoofsaaklik vir die vervaardiging van melk, vleis, kaas en eiers. Dis ook ’n belangrike streek vir skaapboerdery en wolproduksie.
Demografie
Volgens die 2002-sensus maak Russe 92% van die bevolking uit, Duitsers 3% en Oekraïners 2%. Daar is ook ander groepe wat minder as 1% elk uitmaak, soos Kasakke, Tartare, Wit-Russe en Armeniërs.
Giancarlo Fisichella
Giancarlo Fisichella (gebore 14 Januarie 1973 in Rome), ook bekend as Fisico, Giano of Fisi, is 'n Italiaanse professionele renjaer. Hy het in Formule Een vir Minardi, Jordan, Benetton, Sauber, Renault, Force India en Ferrari gejaag.
Sedertdien het hy vir AF Corse bestuur in hul Ferrari 458 GTE by verskeie sportmotorbyeenkomste, en wen sy klas in die Le Mans 24 uur twee keer, en die GT-klas een keer by die Petit Le Mans in Road Atlanta. Hy was ook Ferrari se F1-reserwebestuurder vir 2010.
Nelson Mandela
Inhegtenisname en gevangesetting
Op 5 Augustus 1962 word Mandela in hegtenis geneem, nadat hy 17 maande voortvlugtig was en word in die Johannesburg Fort in gevangenis geplaas.
Op 25 Oktober 1962 is Mandela tot vyf jaar gevangenestraf gevonnis en op 11 Junie 1964 word hy skuldig bevind en uitspraak gelewer betreffende sy verbintenis met terroristebedrywighede. Pres. P.W. Botha het hom verskeie kere kwytskelding van sy vonnis aangebied, mits hy geweld afsweer. Hy het dit van die hand gewys, en daardeur 27 jaar lank in die tronk deurgebring. Hy was tussen 1964 en 1982 op Robbeneiland gehou. Daarna is hy na Pollsmoor-gevangenis oorgedra waar hy tussen 1982 en 1988 gehou is. Daarna, as gevolg van tuberkulose is hy na Drakenstein-gevangenis oorgedra waar hy van 1988 tot sy vrylating op 11 Februarie 1990 gehou is.
Huwelike
Egskeiding ontbind sy eerste huwelik van 13 jaar met Evelyn Ntoko Mase in 1957. Sy tweede huwelik is met Winnie Madikizela, wat na 38 jaar eindig met 'n egskeiding in Maart 1996.
Sy derde huwelik is op 18 Julie 1998 (Mandela se 80ste verjaarsdag) met Graça Machel (weduwee van die voormalige Mosambiekse president, Samora Machel) voltrek.
Na sy vrylating
Mandela word gereken as 'n ikoon in onlangse Suid-Afrikaanse geskiedenis. Hy speel 'n sentrale rol in die onderhandelinge om apartheid te beëindig. Versoenend teenoor sy politieke vervolgers, nadat hy 27 jaar gevange gehou is te Robbeneiland, tree hy op as patriarg om wêreldwyd respek te ontlok vir sy leierskap. Sy aansien styg ook onder die wit Afrikaners in Suid-Afrika, tradisioneel Nasionale Party-ondersteuners, wat hom in die apartheidsjare as "vyand" tipeer het.
Saam met F.W. de Klerk ontvang Mandela die Nobelprys vir Vrede in 1993.
Hy oorhandig die William Webb Ellistrofee aan Francois Pienaar nadat die Springbokke die Rugbywêreldbeker 1995 gewen het.
Aftrede
Hy ontluik hierna as voorspraakmaker vir 'n verskeidenheid menseregte-organisasies en -bedrywighede gerig op maatskaplike werksaamhede.
Moses Mabhidastadion
Dit was een van die gasheerstadions vir die FIFA Sokker-Wêreldbekertoernooi in 2010. Die stadion het tydens die Sokker-Wêreldbeker 'n kapasiteit van 62 760 gehad. Die stadion is aangrensend aan die Kings Park-stadion, in die Kings Park-sportkompleks, en die Durban-straatbaan wat gebruik was vir die A1 GP Wêreldbeker van motorsport. Dit sluit in 'n aangrensende binnehuisarena, sokkermuseum, sportinstituut, en 'n treinstasie.
Nelson Mandela
Aftrede
Mandela kondig op 1 Junie 2004 aan dat hy uit die openbare oog tree "om te gaan rus" — "hy benodig meer tyd om saam met sy familie deur te bring, privaat te wees en sy boek te voltooi". Hy wou ook meer leeswerk doen.
Afsterwe
Op 5 Desember 2013 maak die president van Suid-Afrika, Jacob Zuma, bekend dat Mandela op 95-jarige ouderdom in sy huis in Johannesburg oorlede is. Boodskappe van meegevoel stroom hierna vanuit alle dele van die wêreld in. In Suid-Afrika is 'n tydperk van nasionale rou afgekondig. Sondag 8 Desember was aangewys as 'n landswye dag van 'gebed en besinning' en op 10 Desember word daar 'n reuse gedenkbyeenkoms vir die ontslape oud-president in die FNB-stadion te Soweto gehou. Mandela is op 15 Desember 2013 in Qunu in die teenwoordigheid van sy familie en duisende roubeklaers begrawe, en die volle dag se verrigtinge is direk op TV gebeeldsend.
White Star Line
Die Oceanic Steam Navigation Company of White Star Line of Boston Packets, algemeen bekend onder die naam van sy handelsmerk White Star Line, was een van die voorste Britse skeepvaartmaatskappye wat in 1868 gestig en op op 6 September 1869 deur die reder Thomas Ismay amptelik geregistreer is. Die nuwe redery het sy hoofkwartier in Liverpool gehad - met die finansier Gustav Schwabe as vennoot en aandeelhouer. Edward J Harland en Gustav Wolff het as aandeelhouers tot die redery toegetree toe die opdrag gegee is om die eerste skip te bou.
Die redery se geskiedenis strek terug tot sy beskeie begin as Pilkington & Wilson Shipbrokers - 'n skeepsmakelaarsonderneming wat in 1845 in Liverpool se North John Street gevestig is.
White Star Line staan tans veral bekend vir sy baanbrekende luukse passasierskip RMS Oceanic wat in 1870 van stapel geloop het, asook die RMS Titanic en sy noodlottige nooiensvaart, en die Titanic se susterskip, HMHS Britannic, wat gedurende die Eerste Wêreldoorlog op 'n seemyn geloop en gesink het.
In 1901 het Ismay ingestem om sy redery in die Amerikaanse Morgan-trust te integreer wat sentraal gestaan het in die bankier en spoorwegmagnaat John Pierpoint Morgan (1837−1913) se pogings om 'n monopolie op spoor- en skeepsvervoer te skep. Sy hoofdoelwit was om die Amerikaanse spoorwegnetwerk deur die oorname van belangrike rederye op die Noord-Atlantiese roete tussen Europa en Noord-Amerika met die winsgewende vervoer van passasiers op hierdie roete te verbind.
In 1934 het die redery met sy grootste mededinger, Cunard Line, saamgesmelt wat tot en met 2005 as enkelmaatskappy bedryf is en tans deel uitmaak van Carnival Corporation & plc. Tans gebruik Cunard Line se passasierskepe as 'n blywende herinnering aan die White Star Line die term White Star Service om na die hoë vlak van klantesorg te verwys wat van hulle verwag word.
Stephen Beckett
Stephen Beckett (gebore 24 Mei 1967) is 'n Engelse akteur. Hy is bekend vir sy rolle in die televisiereekse Coronation Street (1960), The Bill (1984), en Robin Hood (2006).
Jordaanrivier
Die Jordaanrivier (Arabies: نهر الأردن‎, al-Furāt; Hebreeus: נהר הירדן) is die rivier wat die grens tussen Israel, Sirië, Jordanië en Palestina vorm en mond uit in die Dooie See.
Die Jordaanrivier ontspring in die berge van Libanon en vloei suidwaarts na die groot Oos-Afrikaanse Sinkdal. Die deel van die skeur wat benede seespieël lê, begin in die omgewing van die See van Galilea (die See van Tiberias of die See van Gennesaret, soos dit in die Bybel genoem word) en eindig by die Dooie See.
Hierdie deel van die vallei staan bekend as El Ghor. In die suide word dit van die Golf van Akaba, die voorsetting van die Sinkdal wat deur die see ingeneem is, geskei deur ŉ lae landtrap in die bodem van die vallei. Die kleiner takriviere wat in die skeur invloei, is vir ŉ groot gedeelte van die jaar droog, en die enigste standhoudende rivier is die Jordaan.
Omdat die klimaat warm en droog is, vind verdamping uit die twee mere baie vinnig plaas. Die See van Galilea lê 209 m benede seespieël en sy water vloei na die Dooie See. Die huidige watervlak van die Dooie See is 394 m benede seespieël, en dit is dus die bodem van die insinking. Die meer is egter meer as 420 m diep, sodat die bodem van die sinkdal in werklikheid meer as 800 m benede seespieël is.
Die water wat die Dooie See binnevloei, verdamp so vinnig dat die hoeveelheid water wat elke jaar verdamp, gelyk staan aan die hoeveelheid wat ontvang word; die waterstand of die grootte van die meer verander dus nie juis nie. Die minerale wat in die waters van die Jordaan deur die verwering van rotse opgelos het, word egter agtergelaat, en die Dooie See is dus baie sout.
Tans bevat die water omtrent 25 persent minerale in oplossing, hoofsaaklik in die vorm van natriumchloried (gewone tafelsout), kaliumchloried, magnesiumsoute en sekere oplosbare bromides. Die hoë soutgehalte is verantwoordelik daarvoor dat geen plante- of dierelewe in die waters van die Dooie See aangetref word nie. Die gemiddelde soutgehalte van die oseane is slegs omtrent een-tiende van Dooie See.
Bybel
Die Jordaan word dikwels in die Bybel genoem. In die boek Josua trek die Israeliete na die veertigjaarlange woestynreis oor die Jordaan om die Beloofde Land binne te gaan. Die Evangelies beskryf dat Jesus Christus deur Johannes die Doper in hierdie rivier gedoop is. Dit sou by Betanië gebeur het. Baie mense word in die rivier gedoop.
Berijef MBR-2
Die Berijef MBR-2 was 'n eenmotorige vliegboot wat deur die Russiese Vloot gebruik is voor en tydens die Tweede Wêreldoorlog. Die vliegtuig het sy nooiensvlug voltooi in 1931.
Sweeftuig
'n Sweeftuig is 'n tipe vliegtuig wat op sy eie deur die lug kan sweef. Sweeftuie is, anders as 'n warmlugballon of lugskip, swaarder as lug. 'n Sweeftuig kan so klein as 'n opgevoude papiervliegtuig wees, of groot genoeg om passasiers te dra. Sweeftuie kan ure lank vlieg as daar genoeg lugstrome is om hulle in die lug te hou.
Die eerste vliegtuig, swaarder as lug met 'n passasier, was 'n sweeftuig in 1849. Die sweeftuig het net 'n kort entjie gevlieg met 'n tienerseun aan boord, omdat 'n volwassene te swaar sou wees. Die sweeftuig is van 'n heuwel afgestoot en moes teen die wind in opstyg.
Moderne sweeftuie word deur ander vliegtuie of motors in die lug in opgetrek. Slinger-toerusting kan ook ingespan word om sweeftuie te lanseer (in die lug in te skiet). Hierdie slinger-toestelle werk soos 'n katapult. Wanner die sweeftuig hoog genoeg is word die kabel ontkoppel en die sweeftuig vlieg op sy eie vlerke verder.
Sweeftuie het besonder lang vlerke om hul stygkrag te verhoog en word van ligte materiale vervaardig. Laaghout, veselglas of glasversterkte plastiek word gewoonlik hiervoor ingespan. Sommige beskik oor 'n klein enjintjie om hul vlug mee te verleng en sommige kan selfs op eie stoom opstyg.
'n Sweeftuig se vermoë word aan sy sweef-verhouding gemeet. Dit dui hoe ver die sweeftuig vorentoe vlieg per meter wat dit val. Opleidingsvliegtuie se sweefverhouding is ongeveer 23 tot 1 (23:1). Nadat hulle die ideale hoogte bereik het sal hulle ongeveer 23 meter vorentoe sweef sonder dat dit weer hoër hoef te klim. Topverrigting sweeftuie se sweefverhouding kan tot 51:1 wees. Met goeie beplanning en deur die weersomstandighede optimaal in te span kan sweeftuie honderde kilometers ver sweef.
Sommige ruimtependeltuie is swaar sweeftuie. Hulle gebruik nie hul enjins as hulle die atmosfeer inkom om te land nie.
Sara Humphreys
Sara Humphreys (gebore 10 Desember 1969) is 'n Amerikaanse aktrise.
Ionisasie-energie
In fisika en chemie is ionisasie-energie die minimum hoeveelheid energie wat nodig is om 'n losweg-gebonde elektron van 'n geïsoleerde neutrale gasatoom of -molekule te verwyder. Dit word uitgedruk as
waar X enige atoom of molekuul is, is X+ die ioon met een elektron verwyder, en e− die verwyderde elektron. Dit is oor die algemeen 'n endotermiese proses. Hoe nader die buitenste elektrone aan die atoomkern is, hoe hoër die atoom se ionisasie-energie.
Vergelyking van ionisasie-energieë van atome in die periodieke tabel onthul twee periodieke tendense wat Coulomb se wet van aantrekkingskrag volg:
Laasgenoemde tendens is die gevolg van die feit dat die buitenste elektronskil geleidelik verder van die kern af is, met die toevoeging van een binneste skil per ry van die periodieke tabel as 'n mens in die kolom af beweeg.
Die nde ionisasie-energie verwys na die hoeveelheid energie wat benodig word om 'n elektron van die spesie met 'n lading van (n-1) te verwyder. Die eerste drie ionisasie-energieë word byvoorbeeld soos volg gedefinieer: